
Orice om sănătos la cap din ţara asta(atenţie, nu porniţi de la premisa că vorbesc despre o majoritate!) îți va 
spune că a fost de acord cu intrarea în NATO deoarece alianța aceasta garantează că, la un moment dat, în 
cazul în care te agresează cineva, vei fi apărat. Perfect de acord. Însă, pentru a intra în NATO, o condiţie 
esențială este aceea de a avea acorduri de pace cu vecinii tăi. Cu alte cuvinte, poţi fi membru al Alianţei dacă 
te afli în pace cu vecinii. Cum se traduce chestia asta? 


Dacă ai posibilitatea să cunoști un actuar, spunându-i chestia cu pacea cu vecinii, îl vei vedea brusc zâmbind. 
Aproape că-ţi va spune ceva de genul: „Ar fi interesant un produs de asigurări pe tema asta!. Chestiunea e 


simplă: dacă te afli în pace cu vecinii, cine te-ar putea ataca? Extratereștrii? 


O să vă reamintesc o trebușoară interesantă: pentru a intra în NATO, am fost obligaţi să semnăm un tratat de 
bună vecinătate cu Ucraina. Pentru a semna acest tratat, am fost obligaţi să recunoaștem că teritoriile noastre 
acaparate de Ucraina prin hoţie sunt teritoriile lor. Prin tratatul cu Rusia, am fost obligaţi să recunoaștem 
statutul Republicii Moldova. Dar ce nu face omul pentru pace, nu-i așa? 


lată-ne în situaţia de față! Avem un război la granițe, în care NATO ne-a împins ca pe miel la tăiere. Ce treabă 
avem noi acolo? Interesul nostru naţional nu e să câștige Ucraina, ci să piardă, deoarece astfel ne-am 
recupera teritoriile. Doar că idioţii din Armată, alături de politicienii lu' Pește, ne spun că noi suntem cei care 
nu înțelegem care-i interesul, anume „apărarea Europei”. Păi stai puţin, neicușorule, că e ceva care nu 


rimează. După principiul „îmi e mai aproape maioul decât sacoul', ce are sula cu prefectura? De ce trebuie să 
apăr eu Europa? De ce trebuie să apăr eu NATO? Nu era vorba că NATO mă apără pe mine? 

kaghebist ticălos: cică România trebuie să aibă capacitatea de a rezista o lună pentru a putea fi apărată de 
NATO. M-am întors brusc la textul tratatului și n-am văzut acolo nicio precizare referitoare la luna lui băsescu. 


E ceva la fel de palpabil precum luna de pe cer pe care și-o tot oferă îndrăgostiții de la Facerea Lumii. 


Există totuși și o iluminare în ceea ce privește lectura tratatului întrucât ajungi la celebrul„Articol 5” din care 
înţelegi că așa-numita apărare a ta de către NATO se poate transforma într-o himeră deoarece, în afara 
singurei chestii pe care o putem considera clară, anume că „un atac armat împotriva uneia sau mai multor 
Părţi din Europa sau America de Nord va fi considerat un atac împotriva tuturor”, restul sunt simple abureli. 
lată mostra: „fiecare dintre ele(părţile neatacate n.n.) (...) va sprijini Partea sau Părţile atacate prin luarea 
imediată, individual sau de comun acord cu celelalte Părţi, a oricăror acţiuni pe care le consideră necesare, 
inclusiv folosirea forţei armate, pentru restabilirea și menţinerea securității zonei nord-atlantice"(sublinierile 
îmi aparțin). 


Așadar, după cum lesne puteți înțelege, dacă presupunem că am fi atacați acum de către ruși, aliaţii noștri pot 
decide că este suficient să-i transmită lui Putin o scrisoare de protest și astfel sunt acoperiți de tratat. Recitiți 
textul subliniat. Nu-și ia nimeni angajamentul să-l belească pe cel care atacă o ţară membră, ci doar să se 
constate că un stat a fost atacat și să considere atacul drept un atac asupra sa. Ciudat, nu-i așa? 


Privind acum prin prisma prevederilor reale, adică dând de-o parte marketingul politic și buzz-ul mediatic, 
observăm că, pentru intrarea în NATO ne-am sacrificat teritoriile istorice, iar de obținut am obținut bătăi 
prietenești pe umăr. Și nici ăstea gratis deoarece suntem obligaţi să plătim un tribut infinit mai mare decât 
plăteam la Înalta Poartă. Proastă afacere, nu-i așa? 


„Dar ce să faci — va spune cu emfază un politician ticălos — în lumea asta trebuie să fii de-o parte sau de alta, 
altfel ești mort!'. De câte ori aţi auzit acest șablon? Cred că face parte din „Manualul micului torționar NATO”, 
altfel nu-mi explic cum de e atât de răspândit. Pentru a combate idioțenia trebuie doar să ne întoarcem la 
bunul simț comun, cel din viaţa de zi cu zi. De câte ori s-a luat cineva, din senin, de tine? În general, dacă n-ai 
nimic cu nimeni, nu ai surprize. Există, cu siguranţă, excepţii, dar dacă cineva îţi dă în cap, garanţiile poliţiei 
cum că „veghează la ordine” sunt egale cu zero. La fel e și cu NATO sau altă alianţă militară. Dacă te bagi în 
rahat, riști să ţi-o iei pe coajă. Dacă, în schimb, n-ai nimic de împărţit cu nimeni, n-are de ce să-ți fie frică. 


România și-a rezolvat problemele istorice. Nu prea are nimic de împărțit cu niciunul dintre vecinii săi. Cu alte 
cuvinte, poate sta fără probleme în afara așa-zisei „umbrele NATO”. De altfel, dacă vom analiza, vom constata 
că armata României stă mai prost acum decât în 1991, atunci când am ieșit din Tratatul de la Varșovia. Doar 
în ultimii 2 ani, România a căzut 9 locuri în indexul de putere al armatelor lumii(de la 38 la 47), iar după 


cedările de echipament către Ucraina, cu siguranţă că ne vom mai prăvăli câteva locuri. 


Scepticilor — care susțin că acum stăm mai bine cu armata -— le voi da câteva exemple: 


+ în 1989, România era o forță navală în Marea Neagră(4 fregate, 6 distrugătoare, 3 submarine şi o mulțime 
de vedete torpiloare și nave auxiliare). Acum e doar o glumă, având 2 fregate ieșite din uz și 4 corvete); 

+ în 1989 România era capabilă să-și patruleze singură spaţiul aerian, având la dispoziție aproximativ 500 de 
avioane de vânătoare, în timp ce în prezent România e incapabilă de așa ceva deoarece întreaga sa flotă 
e constituită din acele avioane ieșite din uz, cărora li s-au adăugat jegurile F-16, luate de la fier vechi și 
vândute României pe bani grei. 


Nu cred că mai trebuie să adaug ceva. Morala e simplă: ne-am bazat pe vrăjile ieftine ale „partenerilor” și 
acum suntem cu fundu-n baltă. Nu avem nici armată, nici putere și nu ne apără nici naiba. Bazele militare 
făcute de americani aici sunt doar garanţii că România va rămâne în continuare dezarmată deoarece noi 
plătim costurile de funcţionare ale acestor baze(inclusiv o parte semnificativă din salariile personalului 
american), astfel încât bugetul devine insuficient pentru necesarul armatei române. În plus, aliniindu-ne la 
politica agresivă a NATO, nu facem altceva decât să intrăm ca prostovanii la mijloc, între doi giganţi care se 
bat fiecare spre beneficiul propriu. Cale sigură să ţi-o iei şi de la unul și de la celălalt. De fapt, de 
la prietenul american ne-am luat-o, dezarmându-ne voluntar pe bani mulţi. Ce-a mai rămas deduceți singuri. 
Ca de fiecare dată în istorie, așteptăm să ne calce și cealaltă parte cu bocancii, astfel încât să se 
obţină echilibrul. 


E o nebunie, ştiu, dar oare câte exemple trebuie să mai experimentăm pe pielea noastră pentru a înțelege că 
singura opţiune viabilă e aceea de a sta pe propriile noastre picioare și de a evita intrarea în belele? 

